CELEX: E2017P0004
Language: mt
Date: 2017-06-02 00:00:00
Title: Azzjoni mressqa fit-2 ta’ Ġunju 2017 mill-Awtorità ta’ Sorveljanza tal-EFTA kontra r-Renju tan-Norveġja (il-Kawża E-4/17)

17.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/7
            
         Azzjoni mressqa fit-2 ta’ Ġunju 2017 mill-Awtorità ta’ Sorveljanza tal-EFTA kontra r-Renju tan-Norveġja
   (il-Kawża E-4/17)
   (2017/C 271/06)
   Fit-2 ta’ Ġunju 2017 tressqet azzjoni kontra r-Renju tan-Norveġja quddiem il-Qorti tal-EFTA mill-Awtorità ta’ Sorveljanza tal-EFTA, rappreżentata minn Carsten Zatschler, Maria Moustakali, Øyvind Bø u Marlene Lie Hakkebo, li kienu qegħdin jaġixxu bħala Aġenti tal-Awtorità ta’ Sorveljanza tal-EFTA, 35 Rue Belliard, 1040 Brussels, Belgium.
   L-Awtorità ta’ Sorveljanza tal-EFTA titlob lill-Qorti tal-EFTA tiddikjara li:
   
               1.
            
            
               Ir-Renju tan-Norveġja kiser id-dispożizzjonijiet tal-Att li ssir referenza għalih fil-punt 2 tal-Anness XVI tal-Ftehim taż-ŻEE id-Direttiva 2004/18/KE (1) tal-31 ta’ Marzu 2004 fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi, b’klassifikazzjoni ħażina ta’ kuntratt pubbliku u billi wettaq proċedura ta’ akkwist għall-kostruzzjoni u l-operazzjoni ta’ parkeġġ taħt l-art taħt Torvet f’Kristiansand li ma kinitx konformi mar-rekwiżiti tar-regoli taż-ŻEE dwar l-akkwist pubbliku. B’mod speċifiku, ir-Renju tan-Norveġja:
               
                           i.
                        
                        
                           iddeskrieva b’mod inkorrett is-suġġett tal-kuntratt pubbliku billi ma użax il-ġabra t-tajba, jew fi kwalunkwe każ, dik kompluta u ta’ preċiżjoni suffiċjenti ta’ kodiċi tal-Vokabularju Komuni tal-Akkwist (CPV), bi ksur tal-Artikolu 58(2) tad-Direttiva, konġuntement mal-Artikolu 1(14) tad-Direttiva u tal-Att li ssir referenza għalih fil-punt 6a tal-Anness XVI tal-Ftehim taż-ŻEE (Ir-Regolament (KE) Nru 2195/2002 tal-Parlament Ewropew u tal-Kunsill tal-5 ta’ Novembru 2002 dwar il-Vokabolarju Komuni tal-Akkwist(CPV);
                        
                     
                           ii.
                        
                        
                           ma ppubblikax avviż ta’ kutnratt madwar iż-ŻEE kollha f’Il-Ġurnal Uffiċjali tal-Unjoni Ewropea u fid-database ta’ TED f’konformità mal-obbligi legali stipulati fl-Artikolu 58 tad-Direttiva, kif ukoll;
                        
                     
                           iii.
                        
                        
                           ma rrispettax iż-żmien minimu għall-preżentazzjoni ta’ applikazzjonijiet fi proċedura ta’ għoti, kif stipulat fl-Artikolu 59 tad-Direttiva.
                        
                     
         
               2.
            
            
               Ir-Renju tan-Norveġja jġorr l-ispejjeż tal-proċedimenti.
            
         Sfond legali u fattwali u eċċezzjonijiet miġjuba bħala sostenn:
   
               —
            
            
               F’April 2015, il-Muniċipalità ta’ Kristiansand fin-Norveġja t’isfel nediet proċedura ta’ akkwist għall-kostruzzjoni u l-operazzjoni ta’ parkeġġ kbir taħt l-art, taħt il-pjazza ewlenija, magħrufa bħala “Torvet”, fil-belt ta’ Kristiansand.
            
         
               —
            
            
               L-ESA tallega li l-proġett ma kienx ġie offrut bħala konċessjoni ta’ xogħlijiet pubbliċi. Minflok, il-proġett ġie deskritt b’mod żbaljat bħala sempliċement wieħed li joffri “servizzi ta’ parkeġġ” u l-proċedura tal-akkwista ma kinitx konformi mar-regoli detaljati stipulati fil-liġi taż-ŻEE rigward l-offerti ta’ konċessjoni ta’ xogħlijiet pubbliċi, b’mod speċjali d-Direttiva 2004/18/KE fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi.
            
         
               —
            
            
               L-ESA qiegħda titlob dikjarazzjoni li n-Norveġja: iddeskriviet b’mod żbaljat is-suġġett tal-kuntratt pubbliku billi ma użatx il-ġabra t-tajba, jew fi kwalunkwe każ, kompluta u preċiża ta’ kodiċi tal-CPV; ma ppubblikatx l-avviż ta’ kuntratt madwar iż-ŻEE fil-Ġurnal Uffiċjali tal-Unjoni Ewropea u fid-database TED; u ma rrispettatx iż-żmien minimu għall-preżentazzjoni ta’ applikazzjonijiet fi proċedura ta’ għoti.
            
         
               —
            
            
               Il-kuntratt speċifiku inkwistjoni ġie espress bħala li jolqot “it-tfassil, il-kostruzzjoni, l-iffinanzjar u l-operat ta’ parkeġġ taħt l-art”. L-offerta ġiet ippubblikata fid-database nazzjonali ta’ notifika tan-Norveġja, Doffin, fl-20 ta’ April 2015, bl-użu tal-kodiċi tas-CPV ekwivalenti għal “servizzi ta’ parkeġġ”.
            
         
               —
            
            
               Skont l-avviż ta’ kuntratt, il-valur tal-kuntratt ġiet stmat li huwa ta’ bejn 24 000 000 u 100 000 000 NOK.
            
         
               —
            
            
               Sal-iskandenza tal-15 ta’ Mejju 2015, ġiet ippreżentata offerta waħda biss. L-offerta ġiet riveduta wara li saru negozjati, u l-kuntratt eventwalment ingħata fl-24 ta’ Ġunju 2015 u ffirmat mill-partijiet fid-29 ta’ Ġunju 2015.
            
         
      (1)  ĠU L 134, 30.4.2004, p. 114.